Kuressaare Laurentiuse koguduse juures alustab jaanuarikuus tööd usu põhiküsimusi käsitlev kahekuuline seminarisari "Reis Usumaale".      Kogunetakse kolmapäeviti  kl 18 koguduse majas. Esimene seminar on 9. jaanuaril. Oodatud on kõik, kes tahavad muuta oma suhtumist kristlikku usku, otsivad kergesti mõistetavat teavet kristluse kohta, ilma et kirik millekski kohustaks või sunniks.      Seminari viivad läbi õpetaja Anti Toplaan ja koguduse noortetöö juht Tiina Ool, kes käsitlevad oma ettekannetes usu ja elu keskseid küsimusi. Seminar koosneb seitsmest osast ja lõpujumalateenistusest, osavõtt on tasuta.    Meie Maa, 3. jaanuaril 2008